OpenLLM-France/wikimedia huggingface dataset:
# Protea caffra

Protea caffra és una espècie d'angiosperma de la família de les proteàcies (Proteaceae) pròpia d'Àfrica Meridional. És una espècie molt variable i té moltes subespècies. Va ser descoberta a la província de Natal cap a 1839 per Ferdinand Krauss.

## Característiques

És un petit arbre o arbust que es dona en herbassars i arbredes obertes normalment en llocs rocosos. Les seves fulles són esclerofil·les i sense pilositat. El capítol floral és solitari i o en grups de 3 o 4 amb les bràctees de l'involucre, rosa o de color crema. El fruit és una núcula molt pilosa.

## Etimologia

L'epítet específic caffra deriva de 'Caffraria', el nom que tenia al segle xvii la regió nord-est de Sud-àfrica, que és una llatinització del no àrab 'Kafir'- infidel.

## Referències

* ↑ «WFO - Protea caffra Meisn.» (en anglès). [Consulta: 25 juliol 2023].
* van Wyk, B. and van Wyk, P. 1997. Field Guide to trees of South Africa. Struik, Cape Town
* Pooley, E. 2005. A Field Guide to Wild Flowers of Kwazulu-Natal and the Eastern Region. National Floral Publications Trust, Durban
* Rourke, J. P. 1980. The Proteas of Southern Africa Tafelberg, Cape Town
* Roussouw, F. 1970. The Proteaceae of South Africa Purnell, Cape Town

## Enllaços externs

             A Wikimedia Commons hi ha contingut multimèdia relatiu a: Protea caffra
* «Protea caffra». Plantz Afrika. Arxivat de l'original el 2015-09-24. [Consulta: 4 març 2010].
# Ely do Amparo

Ely do Amparo (Paracambi, 14 de maig de 1921 - Paracambi, 9 de març de 1991), conegut com a Ely, fou un futbolista brasiler de la dècada de 1940.
Començà la seva carrera a l'América de Rio el 1939. Més tard fitxà pel Canto do Rio, el 1940, i el 1945 pel Vasco da Gama. Ely, com a membre de l'equip conegut com a Expresso da Vitória, guanyà el campionat carioca els anys 1945, 1947, 1949, 1950 i 1952, i el campionat sud-americà el 1948. Va ser traspassat al club Sport Recife el 1953, vencent el campionat pernambucano aquest any i el 1955, any de la seva retirada.
Disputà 19 partits amb la selecció del Brasil, i formà part de la selecció brasilera al Mundial de 1950 i 1954. També participà i guanyà el Campionat Panamericà de 1952.

## Palmarès
### Sport

* Campionat pernambucano:
** 1953, 1955

### Vasco da Gama

* Campionat carioca:
** 1945, 1947, 1949, 1950, 1952

### Brasil

* Campionat Panamericà:
** 1952

## Referències

* 1 2 3 4 5 6 7 Enciclopédia do Futebol Brasileiro Lance Volume 2. Rio de Janeiro: Aretê Editorial S/A, 2001, p. 68. ISBN 85-88651-01-7.
* ↑ «Eli do Amparo ou Ely do Amparo (ex-médio e lateral do Vasco)» (en portuguès). Milton Neves, Setembre 11, 2008. Arxivat de l'original el d’octubre 2, 2011. [Consulta: Abril 20, 2009].
* ↑ «Todos os brasileiros - 1950» (en portuguès). FolhaOnline, 09-12-2005. [Consulta: 16 desembre 2017].
* ↑ «Todos os brasileiros - 1954» (en portuguès). FolhaOnline, 09-12-2005. [Consulta: 16 desembre 2017].
Ely amb el Brasil - Caixes de navegació :
Selecció de futbol del Brasil – Copa del Món de futbol de 1950
1 Barbosa •
2 Castilho •
3 Augusto •
4 Ely •
5 Juvenal •
6 Nena •
7 Nílton Santos •
8 Bauer •
9 Bigode •
10 Danilo •
11 Noronha •
12 Rui •
13 Adãozinho •
14 Ademir •
15 Alfredo •
16 Baltazar •
17 Chico •
18 Friaça •
19 Jair •
20 Maneca •
21 Rodrigues •
22 Zizinho •
Seleccionador: Costa
Selecció de futbol del Brasil – Copa del Món de futbol de 1954
1 Castilho •
2 Djalma Santos •
3 Nílton Santos •
4 Brandãozinho •
5 Pinheiro •
6 Bauer •
7 Julinho •
8 Didi •
9 Baltazar •
10 Pinga •
11 Rodrigues •
12 Paulinho •
13 Alfredo •
14 Ely •
15 Mauro •
16 Dequinha •
17 Maurinho •
18 Humberto •
19 Índio •
20 Rubens •
21 Veludo •
22 Cabeção •
Seleccionador: Moreira :
# Plaza Barria

La Plaza Barria o Plaza Nueva (Plaça Nova) de Bilbao és una plaça monumental d'estil neoclàssic, construïda el 1821. El seu nom prové de la prèviament existent Plaça Vella al mateix lloc. La plaça és envoltada d'edificis amb porxades, conegudes com a cuevas. L'edifici principal era la seu del govern de Biscaia, fins que es construí un nou palau el 1890. La plaça conté actualment la seu de l'Euskaltzaindia, la Reial Acadèmia de la llengua basca.
Als porxos hi ha moltes tavernes i restaurants tradicionals, alguns dels més típics i antics de la ciutat, i algunes botigues de regals i souvenirs. Cada diumenge, a la plaça s'hi estableix un mercat, on es venen llibres antics, monedes, postals, ocells i flors. A la plaça hi ha també actuacions populars, festivals i concerts. El Grand Slam Masters Final, un dels millors torneigs d'escacs del món, es va celebrar en aquesta plaça, a l'interior d'una macroestructura de vidre, els anys 2008 i 2009. Des de 2008, l'ajuntament fa d'ISP proveint accés gratuït a internet via Wi-Fi a la plaça.

## Referències

* 1 2 «Plaza Nueva (Bilbao)». [Consulta: 1r agost 2014].
# Catherine Guesde

Catherine Guesde és una doctora en filosofia, crítica musical i música francesa. La seva recerca es centra en els gèneres musicals populars, marginals i, sovint, radicals com l'extreme metal i el noise.

## Trajectòria

Catherine Guesde va estudiar Filosofia a l'École Normale Supérieure de Lyon i a l'École des hautes études en sciences sociales. El 2019, va defensar la seva tesi doctoral a la Universitat de París I Panteó-Sorbona, amb el títol d'«Au-delà du principe de plaisir: à l’écoute des musiques extrême», sota la direcció de Danièle Cohn. El seu treball versa sobre l'estètica i el dolor d'escoltar l'anomenada «música extrema» talment el hardcore punk o el black metal, i com això reconfigura la qüestió del plaer musical.
És membre del duo musical de post-rock i música drone M[[O]]ON, i guitarrista del projecte unipersonal Cigvë.

## Obra publicada

* «L'éthique du hardcore». Multitudes, 51(4), 2012, pàg. 208-211.
* «Inconfort et création». WikiCréation, 11-06-2016. Arxivat de l'original el 2022-10-10 [Consulta: 10 octubre 2022].
* Guesde, Catherine. The Most Beautiful Ugly Sound in the World, À l’écoute de la noise (en francès). Musica Falsa, 2018 (Répercussions).
* «Approches du sauvage : la formation du goût pour le metal extrême». Volume !, 181(1), 2021, pàg. 137-148.
* Penser avec le Punk. PUF, 2022-08-31, p. 112 (laviedesidées.fr). ISBN 978-2-13-083388-8.

## Referències

* ↑ «Contributeur, traducteur: Catherine Guesde». La vie des idées. [Consulta: 10 octubre 2022].
* ↑ «Intervenant: Catherine Guesde». timeworldevent, 2022. [Consulta: 10 octubre 2022].
* ↑ «Penser avec le punk, autour de l'auteur Catherine Guesde». PUF, 2022. [Consulta: 10 octubre 2022].
* 1 2 Catherine Guesde. «Catherine Guesde, Curriculum Vitae». Université Paris 1, 2022. [Consulta: 10 octubre 2022].
* 1 2 «A propos de l'auteur: Catherine Guesde». éditions MF, 2018. [Consulta: 10 octubre 2022].
* ↑ «Les auteurs : Catherine Guesde». wikicreation, 2016. Arxivat de l'original el 2022-10-10. [Consulta: 10 octubre 2022].
* ↑ «L'éthique du hardcore, auteur : Catherine Guesde». Cairn.info, 2012. [Consulta: 10 octubre 2020].
# Piotr Trochowski

Piotr Trochowski (nascut el 22 de març de 1984 en Tczew, Polònia) és un futbolista alemany-polonès que actualment juga en la posició de volant per al FC Augsburg.

## Joventut

Trochowski nasqué a Tczew, Voivodat de Pomerània en la República Popular de Polònia. La família, amb el pare Wiesław i la mare Alicja, marxà a Hamburg quan Piotr tenia 5 anys.

## Carrera esportiva

Sent un xiquet de 9 anys, Trochowski començà la seva carrera futbolística al Billsted Horn, i després va jugar en el SC Concordia Hamburg i en el St. Pauli, en Hamburg. En 1999, va ser transferit al Bayern de Múnic, començant en el seu equip junior i més tard progressant a l'equip amateur. Amb tot, se frustrà pel poc temps que podia jugar.
En gener del 2005, se traslladà de nou a Hamburg per jugar pel Hamburger SV. El mànager de l'equip Thomas Doll li donà una oportunitat i Trochowski va provar la seua vàlua. En dues temporades, va arribar a formar part de l'alineació inicial de l'equip, marcant cinc gols (incloent un (i una passada de gol) contra el seu equip de formació el Bayern de Múnic, el 24 de setembre del 2005 en un victòria casolana amb el resultat de 2-0) en la seua primera temporada completa a l'Hamburg i arribant així a la Lliga de Campions de la UEFA.

## Internacional

Ha representat a Alemanya en el Campionat Sub-20 de la FIFA realitzat en el 2003.
Ha jugat 31 vegades per a la selecció de futbol d'Alemanya i ha marcat 2 gols.
Un any després de passar a l'Hamburg Joachim Löw, entrenador de la selecció major d'Alemanya el va convocar per primera vegada, fent el seu debut el 7 d'octubre de 2006 en un amistós contra Geòrgia.
Després de jugar sis partits en les Clasificatories per a l'Euro 2008, va ser convocat per a jugar en l'equip Alemany de l'Eurocopa 2008.

### Participacions en Copes del Món

| Mundial | Seu | Resultat |
| Copa Mundial de Futbol de 2010 | Sud-àfrica | |

## Referències

* ↑ Łukasz Pałucha. «Piotr Trochowski - mówią o nim Zidane» (en polonès). Gazeta Wyborcza, 21-08-2005. [Consulta: 5 abril 2009].

## Enllaços externs

* Foto 1
Piotr Trochowski amb la selecció alemanya - Plantilles de navegació :
Selecció de futbol d'Alemanya – Eurocopa 2008
1 Lehmann •
2 Jansen •
3 Friedrich •
4 Fritz •
5 Westermann •
6 Rolfes •
7 Schweinsteiger •
8 Frings •
9 Gómez •
10 Neuville •
11 Klose •
12 Enke •
13 Ballack •
14 Trochowski •
15 Hitzlsperger •
16 Lahm •
17 Mertesacker •
18 Borowski •
19 Odonkor •
20 Podolski •
21 Metzelder •
22 Kurányi •
23 Adler •
Entrenador: Löw
Selecció de futbol d'Alemanya – Copa del Món de futbol 2010
1 Neuer •
2 Jansen •
3 Friedrich •
4 Aogo •
5 Taşçı •
6 Khedira •
7 Schweinsteiger •
8 Özil •
9 Kießling •
10 Podolski •
11 Klose •
12 Wiese •
13 Müller •
14 Badstuber •
15 Trochowski •
16 Lahm  •
17 Mertesacker •
18 Kroos •
19 Cacau •
20 Boateng •
21 Marin •
22 Butt •
23 Gómez •
Seleccionador: Löw :
# Província de Larecaja

La província de Larecaja és una de les 20 províncies del Departament de La Paz a Bolívia. La seva capital és Sorata.
# Habitatge plurifamiliar al carrer Tapioles, 28 (Barcelona)

Habitatge plurifamiliar al carrer Tapioles, 28 és una obra de Barcelona protegida com a Bé Cultural d'Interès Local.

## Descripció

Aquesta casa es troba al carrer Tapioles, al Poble Sec. És un edifici entre mitgeres que consta de planta baixa, cinc pisos i terrat. A la planta baixa s'obren tres portes allindades, la central es correspon amb el portal i les laterals són locals comercials. El parament està decorat amb franges horitzontals i per sobre les obertures hi ha un fris decorat amb motius vegetals en relleu. A la primera i segona planta tres portes s'obren a un balcó corregut amb la barana de ferro forjat, molt treballat, i la llosana, que és més ample a la zona central, es recolza sobre mènsules esculpides. La zona central del primer pis queda tancada amb una galeria de ferro i vidre que es va afegir posteriorment a la construcció de l'edifici. Als tres pisos superiors s'obren dues obertures per planta seguint els eixos longitudinals de les portes dels extrems dels dos pisos inferiors. Aquestes donen a balcons individuals similars als altres. Les obertures tenen els brancals decorats amb fines columnes amb capitells amb decoració vegetal que s'estén cap als extrems i la llinda decorada amb una motllura i un relleu vegetal. La porta central del segon pis, a més a més, té una columna al centre que aguanta la llinda. L'espai deixat lliure al centre en els tres pisos superiors està ocupat per un gran esgrafiat emmarcat per una motllura; es representa una al·legoria a la indústria amb una home assegut que es recolza sobre una roda d'engranatge i té darrere una xemeneia de fabrica de la que surten elements vegetals com si fos un arbre. La resta del parament està decorat amb esgrafiats florals. La façana està coronada per un fris on se situen uns respiralls i les mènsules que aguanten un ràfec decorat també amb esgrafiats. La façana queda emmarcada, a partir del primer pis, per dues columnes nervades i anellades, motiu que es repeteix en altres immobles del barri, amb capitell vegetal i que també aguanten el ràfec que corona l'edifici.

## Referències

* ↑ «Habitatge plurifamiliar al carrer Tapioles, 28». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 desembre 2017].

## Enllaços externs

* «Habitatge plurifamiliar al carrer Tapioles, 28». Cercador Patrimoni Arquitectònic. Ajuntament de Barcelona.
# Emília Hilària

Emília Hilària (en llatí Aemilia Hilaria; c. 300 – c. 363) va ser una metgessa gal·loromana que va rebre el sobrenom d'Hilarius (riallera) pel seu alegre caràcter. Va exercir la medicina i va escriure llibres sobre obstetrícia i ginecologia.

## Biografia

Emília va néixer i viure a l'Imperi Romà, a la zona geogràfica del que avui és la Mosel·la, on estudià i exercí com a metgessa. Emília fou tieta materna de Juli Ausoni, un gal·loromà que fou tutor de l'emperador romà Flavi Gracià, i que va escriure l'obra Parentalia on va incloure sèrie de poemes biogràfics sobre els seus familiars, incloent a Emília. En el poema IV sobre la seva tieta la descriu com una «verge dedicada» amb «tota l'aparença d'un noi quan t'assajares, com ho hauria fet un home, en l'art de la medicina», que rebutja el matrimoni i va morir fent vot de castedat per tal de continuar la seva carrera. També la descriu com una metgessa amb talent i honesta, que a més a més va ajudar el seu germà en els també estudis de medicina.

## Referències

* 1 2 3 Ogilvie, 2000, p. 11.
* 1 2 3 Ausoni, 1931, p. 30.
* ↑ Gardner, 1991, p. 182.
* ↑ Decimus Magnus, 1886, p. 33.
* ↑ Ausoni, 1931, p. III.

## Bibliografia

* Ausoni. «Parentalia». A: Obres. Barcelona: Bernat Metge, 1931. ISBN 8472259096.
* Decimus Magnus, Ausonius. «Domestica». A: Opuscula. Leipzig: Rudolfus Peiper, 1886.
* Gardner, Jane F. Women in Roman law & society. Bloomington: Indiana University Press, 1991. ISBN 0253206359.
* Ogilvie, Marilyn. The biographical dictionary of women in science. Nova York: Routledge, 2000. ISBN 9780415920384.
# Pla de Can Masponç

El Pla de Can Masponç és una plana agrícola del terme municipal de Bigues i Riells, al Vallès Oriental, en terres del poble de Bigues.
Està situat a la part central del terme, a llevant de Can Masponç, Can Roure i el Forn de Can Masponç, a la dreta del Tenes i del Torrent Masponç.
Deu el seu nom a la masia situada en el seu extrem de ponent: Can Masponç.
# Zachary

Zachary és una població dels Estats Units a l'estat de Louisiana. Segons el cens del 2000 tenia 11.275 habitants.

## Demografia

Segons el cens del 2000, Zachary tenia 11.275 habitants, 3.836 habitatges, i 3.064 famílies. La densitat de població era de 183,5 habitants/km².
Dels 3.836 habitatges en un 43,4% hi vivien nens de menys de 18 anys, en un 60,2% hi vivien parelles casades, en un 15,6% dones solteres, i en un 20,1% no eren unitats familiars. En el 17,5% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,88 i el nombre mitjà de persones que vivien en cada família era de 3,26.
La renda mediana per habitatge era de 49.669 $ i la renda mediana per família de 57.389 $. Els homes tenien una renda mediana de 45.092 $ mentre que les dones 25.143 $. La renda per capita de la població era de 18.554 $. Entorn del 6,9% de les famílies i el 9,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Zachary». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Zachary». American Fact Finder. Oficina del Cens dels Estats Units, 12-01-2010.
# Perpètua i Felicitat

Perpètua i Felicitat (mort a Cartago, 7 de març de 203) eren dues noies cristianes que van morir màrtir sota l'imperi de Septimi Sever (193 - 211) juntament amb Satur, Revocat, Sadurní i Secundí. Tots sis són venerats com a sants en certes branques de la cristiandat.

## Fonts

Es conserven dues actes del martiri, en llatí i grec. Sembla que les dues són contemporànies, sense que pugui esbrinar-se quina és l'original. La tradició, no demostrada, diu que van ser escrites per Tertul·lià.

### Vida segons les actes

Víbia Perpètua, noble i culta matrona de Cartago de vint-i-dos anys i mare d'un nadó, va ésser detinguda amb els seus servents Revocat, Sadurní, Secundí i Felicitat, que estava embarassada i a punt de parir. Tots ells eren cristians catecúmens i havien estat convertits per Satur.
Ja detinguts, però abans d'anar a la presó, els cinc catecúmens van ser batejats. Perpètua i Satur van resistir tortures i temptatives perquè apostatessin de la fe cristiana. A la presó, Perpètua va poder veure el seu fill i va rebre la visita de la seva mare i un germà. Tingué una visió a la qual pujava per una escala fins que arribava a un prat verd, on pasturava un ramat d'ovelles. En altres visions, va veure el seu germà, que havia mort feia anys, i que ella lluitava contra un salvatge etíop, personificació del diable, i el vencia. Finalment, van ésser jutjats i condemnats a morir destrossats per bèsties.
Satur també tingué visions, que consten a les actes: en una era portat, amb Perpètua, per quatre àngels fins a un jardí on trobaren altres màrtirs que havien mort abans. El dia de l'aniversari de l'emperador van ser portats a l'amfiteatre. Secundí havia mort a la presó, Felicitat, que era al vuitè mes d'embaràs, no podia ésser morta llavors, ja que la llei prohibia executar una embarassada, però va parir uns dies després; la seva filla va ésser adoptada per una cristiana i ella, per tant, podria ésser morta.
El 7 de març, els cinc confessors van ésser conduïts a l'amfiteatre, on van ser fuetejats i, després, llençat a les feres. Van morir abraçant-se i besant-se; van ésser soterrats a Cartago.
* Vitrall amb el martiri de les santes, a Notre-Dame de Vierzon, s. XIX
* Urna amb el cos de Perpètua, a Notre-Dame de Vierzon
* Notre-Dame de Vierzon

## Veneració

El culte a les dues santes i els seus companys va tenir una difusió extraordinària. Algunes homilies de sant Agustí d'Hipona ja parlen de la seva festa, celebrada el 7 de març. Al lloc del seu enterrament va ésser edificada l'anomenada Basílica Major.
Les relíquies de santa Perpètua, van ésser traslladades, el 439 i durant les invasions dels vàndals, a Roma i, en 843, l'arquebisbe de Bourges les va portar a l'abadia de Dèvres (o Deuvre), a Saint-Georges-sur-la-Prée. Quan els normands van saquejar l'abadia en 903, van ser portades a Vierzon. Des del 1807 són a l'església de Notre-Dame d'aquest municipi.

## Referències

* ↑ L'emperador Septimi Sever havia prohibit el cristianisme i havia amenaçat els nous conversos amb penes severes. El pare de Perpètua era pagà i la seva mare, com dos germans, cristians.

## Bibliografia

* Actes del martiri
# Monestir de Tomarza

El monestir Tomarza és un monestir armeni situat a Cumhuriyet, província de Kayseri, Turquia. Fou construït el 1715 i ara es troba en ruïnes després d'haver estat abandonat el 1915. Dins les ruïnes hi ha l'Escola Gregoriana Armenia, la qual fou on es feia el Festival de l'Assumpció on hi anaven armenis anatolis i licis.

## Referències

* ↑ «300-year-old Armenian monastery stands in ruins». Hürriyet Daily News, 03-08-2015 [Consulta: 15 agost 2015].
# Província de Larraix

La província de Larraix (àrab: إقليم العرائش, iqlīm al-ʿArāʾix; amazic estàndard marroquí: ⵜⴰⵎⵏⴱⴰⴹⵜ ⵏ ⵍⵄⵔⴰⵢⵛ, tamnbaḍt n Lℇrayc) és una de les províncies del Marroc, fins 2015 part de la regió de Tànger-Tetuan i actualment de la nova regió de Tànger-Tetuan-Al Hoceima. Té una superfície de 2.783 km² i 472.786 habitants censats en 2004. La capital és Larraix.
Es va crear el 14 d'octubre de 1985 dins la wilaya de Tetuan a la regió Tànger-Tetuan; la província limita amb les de Tetuan (nord), Tànger-Asila (nord); Kenitra (sud), Xauen (est) i l'oceà Atlàntic (oest).

## Divisió administrativa

La província de Larraix consta de 2 municipis i 17 comunes:
| Nom | Codi geogràfic | Tipus | Habitatges | Població | Estrangers | Locals | Notes |
| Kasr al-Kabir | 331.01.01. | Municipi | 22532 | 107380 | 34 | 107346 | |
| Larache | 331.01.03. | Municipi | 23399 | 107371 | 131 | 107240 | |
| Bou Jedyane | 331.03.01. | Comuna rural | 2378 | 12161 | 0 | 12161 | |
| Ksar Bjir | 331.03.03. | Comuna rural | 2583 | 14876 | 0 | 14876 | |
| Laouamra | 331.03.05. | Comuna rural | 5205 | 35161 | 3 | 35158 | |
| Oulad Ouchih | 331.03.07. | Comuna rural | 3851 | 22426 | 1 | 22425 | |
| Souaken | 331.03.09. | Comuna rural | 1841 | 12362 | 0 | 12362 | |
| Souk L'Qolla | 331.03.11. | Comuna rural | 2933 | 16903 | 0 | 16903 | |
| Souk Tolba | 331.03.13. | Comuna rural | 2137 | 13142 | 0 | 13142 | |
| Tatoft | 331.03.15. | Comuna rural | 2229 | 11005 | 0 | 11005 | |
| Zouada | 331.03.17. | Comuna rural | 3100 | 20930 | 0 | 20930 | |
| Ayacha | 331.05.01. | Comuna rural | 1563 | 8678 | 0 | 8678 | |
| Bni Arouss | 331.05.03. | Comuna rural | 2019 | 10288 | 0 | 10288 | |
| Bni Garfett | 331.05.05. | Comuna rural | 2963 | 16393 | 0 | 16393 | |
| Rissana Chamalia | 331.05.07. | Comuna rural | 2045 | 12266 | 0 | 12266 | |
| Rissana Janoubia | 331.05.09. | Comuna rural | 2592 | 15890 | 0 | 15890 | |
| Sahel | 331.05.11. | Comuna rural | 2949 | 15785 | 0 | 15785 | 4826 residents viuen al centre, anomenat Khemis Sahel; 10959 residents viuen en zones rurals. |
| Tazroute | 331.05.13. | Comuna rural | 1166 | 6438 | 0 | 6438 | |
| Zaaroura | 331.05.15. | Comuna rural | 2459 | 12931 | 0 | 12931 | |

## Referències

* ↑ Note sur les premiers résultats du Recensement Général de la Population et de l'Habitat 2014
* ↑ «Cens general de població 2004» ( PDF) (en (francès)). Arxivat de l'original el 2010-06-01. [Consulta: 16 juliol 2016].
# Hal Haig Prieste

Hal Haig Prieste (anglès: Haig Prieste) (Fresno, 23 de novembre de 1896 - Camden, 19 d'abril de 2001), i conegut també com a Harry Prieste, fou un saltador nord-americà, guanyador d'una medalla olímpica.

## Biografia

Va néixer el 23 de novembre de 1896 a la ciutat de Fresno, població situada a l'estat de Califòrnia (Estats Units), en una família d'arrels armènies. El seu cognom originari era "Keshishian", però els seus pares el canviaren en arribar als Estats Units, i el mateix Haig es canvià el nom primer a "Harry" i posteriorment a "Hal".
Morí el 19 d'abril de 2001 a la seva residència de Camden, població situada a l'estat de Nova Jersey, a l'edat de 104 anys.

## Carrera esportiva

Va participar, als 23 anys, als Jocs Olímpics d'Estiu de 1920 realitzats a Anvers (Bèlgica), on va aconseguir guanyar la medalla de bronze en la plataforma de 3/10 metres. També participà en la plataforma de 5/10 metres, on fou eliminat en primera ronda al finalitzar quart en la seva sèrie. En finalitzar aquests Jocs, induït per Duke Kahanamoku, es quedà la Bandera Olímpica i la conservà en secret a casa seva. Prieste retornà, als 103 anys, la bandera al Comitè Olímpic Internacional (COI) en una cerimònia especial realitzada durant els Jocs Olímpics d'Estiu de 2000 realitzats a Sydney (Austràlia), i actualment es conserva al Museu Olímpic de Laussana (Suïssa).
En el moment de morir als 104 anys Prieste era l'atleta de major edat viu.

## Referències

* ↑ (anglès) OLYMPICS: NOTEBOOK; Missing Flag Returns to Glory
* ↑ (anglès) Some Olympic Trivia Q&A Arxivat 2004-02-12 a Wayback Machine.